Söluaukning á rafmagns - og tengiltvinnbílum milli áranna var 15,8% og eru þeir 21% af heildarsölu ársins 2018 . Með auknu úrvali orkugjafa hefur þar af leiðandi dregið úr sölu bensín og dísil fólskbíla . Heldur meiri samdráttur hefur verið í sölu dísil fólksbíla en bensín fólksbíla en var hlutfall dísil fólksbíla í heildarsölu ársins 2018 37,9% samanborið við 41,7% af heildarsölu fólksbíla árið 2017 . Samdráttur í bensín fólksbílum var 1,8% milli áranna eða úr 43,2% árið 2017 í 41,4% árið 2018 . Heildarfjöldi seldra fólksbíla árið 2018 var 17.974 en gerir það 15,6% minni sölu en á árinu 2017 . Bílgreinasambandið greinir frá þessu í fréttatilkynningu . Þegar þessi ár eru borin saman má sjá að bílaleigur eru einna helst að draga úr kaupum fólksbíla milli áranna 2016 og 2018 eða um 18,1% en almenningur er aftur á móti auka kaup á nýjum fólksbílum um 9% . María Jóna Magnúsdóttir , framkvæmdastjóri Bílgreinasambandsins , segir að margir þættir hafi haft áhrif á sölu ársins . " Má því gera ráð fyrir að einstaklingar bíði með endurnýjun þar til hægt verður að bregðast við þeirri eftirspurn " . Bílgreinasambandið spáir því að sala 2019 verði um 15.500 fólksbílar . Helstu ástæðu þess má rekja til breytinga á vörugjöldunum en um áramót verður fallið frá vörugjaldaflokkum og línuleg álagning vörugjalda tekin upp . Þetta leiðir af sér að bílar sem voru í neðri mörkum hvers vörugjaldaflokks fá nú lægri vörugjöld en áður . Nýverið var lögð fram metnaðarfull aðgerðaráætlun í loftslagsmálum og markaði ríkisstjórnin þar stefnu með því að draga verulega úr losun koltvísýrings frá samgöngum með því að stefna að því að nýskráningar dísilbíla verði almennt óheimilar eftir árið 2030 . Mikilvægt er því að halda þessari þróun áfram til að ná þeim markmiðum sem sett hafa verið af ríkisstjórninni þegar kemur að loftslagsmálum " . " Átak þarf í að endurnýja bílaflotann og er það gert með því að tryggja innflutning nýrra og minna mengandi ökutækja inn í landið . Endurgreiðsla fyrir förgun eldri bíla hefur ekki breyst í áraraðir þrátt fyrir tal um breytingar þar á . Hækkun á endurgreiðslu er hvati og greiðsla sem hægt er að nýta við kaup á nýjum bíl sem skilar sér aftur inn í ríkissjóð í formi vörugjalda og virðisaukaskatts og því löngu tímabært að endurskoða þá krónutölu sem fæst við afhendingu bíls til förgunar , " segir María Jóna .